Rossiya yangi yildan Ukrainaga qarshi sanksiyalar joriy qiladi

Rossiya hukumati 2016-yil 1-yanvardan Ukrainaga qarshi oziq-ovqat embargosini joriy etish haqida qaror qabul qildi, deya xabar bermoqda “Gazeta.ru” Rossiya iqtisodiy taraqqiyot vaziri Aleksey Ulyukayevga tayanib.

“Ukraina Rossiyaga qarshi iqtisodiy, moliyaviy sanksiyalarga qo‘shilgani tufayli, biz oziq-ovqat embargosi ko‘rinishidagi himoya choralarini kiritishga qaror qildik”, — dedi u.
Ulyukayev avvalroq Rossiya, Ukraina va Yevroittifoq vakillari Ukraina va Yevroittifoq o‘rtasidagi erkin savdo hududi to‘g‘risidagi kelishuv bo‘yicha bir qarorga kela olmasa, Rossiya Ukrainaga nisbatan oziq-ovqat embargosi joriy etishga tayyorligini ma’lum qilgandi.